# Xavier Montanyà i Atoche

Xavier Montanyà i Atoche (Barcelona, 1961) és un periodista i escriptor català, autor de reportatges i llibres d'investigació i director de diversos documentals televisats.
Nascut l'any 1961 a Barcelona, es llicencià en Ciències de la informació. Inicialment va treballar en premsa escrita (El Noticiero Universal, Diari de Barcelona i El Temps), a la ràdio i a la televisió (en programes com Àngel Casas Show, Música per a camaleons i Tres, catorze, setze). Entre 2002 i 2013 fou membre del consell assessor del suplement Cultura/s de La Vanguardia. És col·laborador del portal de notícies Vilaweb i de la revista Sàpiens.
El 8 de novembre de 2012 publicà l'article «El fil roig, la unitat popular», amb el qual donava suport a la CUP-Alternativa d'Esquerres de cara a les eleccions al Parlament de Catalunya de 2012, avalant d'aquesta forma la seva trajectòria com a motor de canvi social per assolir la independència política i econòmica de la nació catalana, a partir de la vertebració d'un discurs d'unitat popular, inspirat en la Xile de Salvador Allende i seguint les petjades de SÍRIZA a Grècia i Bildu al País Basc. L'agost de 2016 publicà una sèrie d'articles de crítica d'esquerres al Procés independentista català. El març de 2021 reafirmà aquest postulats i criticà la censura que opera en alguns mitjans de comunicació.

## Obres
### Llibres

* La torna de la torna: Salvador Puig Antich i el MIL, amb diversos autors, col·lectiu Carlota Tolosa (1985)
* Pirates de la llibertat, Empúries (2004)
* La gran evasió. L'heroica fugida dels últims exiliats de Pinochet, Ara Llibres (2006)
* Les derniers exilés de Pinochet, Agone (2009)
* La gran evasión. Historia de la fuga de prisión de los últimos exiliados de Pinochet. Pepitas de Calabaza & Llaüt (2009)
* L'or negre de la mort, Empúries (2011)
* El oro negro de la muerte, Icària (2011)
* L'or noir du Nigéria, Agone (2012)
* El cas Vinader. El periodisme contra la guerra bruta, Pòrtic (2015)
* Pirates de la liberté, Éditions L'Échappée (2016)
* Kid Tunero, el caballero del ring. Pepitas de calabaza (2016)
* El caso Vinader. El periodismo contra la guerra sucia. Revistahincapié.com (2018)
* Piratas de Liberdade. Edicións Positivas (2019)

### Documentals

* Granados y Delgado: Un crimen legal (codirector)
* Winnipeg: palabras de un exilio (codirector)
* Xirinacs: de l'amnistia a la independència (codirector)
* Sense llibertat (director)
* Nfumu Ngui: el goril·la blanc (codirector)
* Joan Peiró i la justícia de Franco (director)
* El Manifest Groc: un debat sobre la cultura catalana (director i guionista)
* Espies de Franco (director i coguionista)
* Memòria negra (director)
* CIE, presó administrativa (codirector, 30 Minuts, TV3)
* Xavier Vinader, periodista. Contra la guerra bruta (codirector)
* Les lluites de Barcelona (1936-2016) (codirector)
* Vols de deportació (director, 30 Minuts, TV3)

## Premis

* Premi Francesc Candel 2015 pel reportatge CIE, presó administrativa (30 Minuts, TV3)
* Premi per a la Diversitat en l'Audiovisual (CAC) 2015 pel reportatge CIE, presó administrativa
* Premi Octavi Pellissa de 2002 per Pirates de la llibertat.
* Premi FIPA de Plata de 1996 per Granados y Delgado: Un crimen legal.

## Referències

* 1 2 3 4 5 6 «Xavier Montanyà». CCCB.org. [Consulta: 25 novembre 2020].
* ↑ «Caldria cremar l'actual catecisme de TV3 per obsolet, cursi, ridícul i inefectiu». Vilaweb, 25-06-2008. [Consulta: 13 gener 2020].
* 1 2 3 «Empúries publica 'Pirates de la llibertat', de Xavier Montanyà». Vilaweb, 29-12-2004. [Consulta: 30 maig 2013].
* ↑ «El fil roig, la unitat popular». Vilaweb, 08-11-2012. [Consulta: 8 novembre 2012].
* ↑ «La inòpia nacional». Vilaweb.cat. [Consulta: 13 abril 2021].
* ↑ «Entrevista a Xavier Montanyà, periodista». ElCritic.cat, 23-03-2021. [Consulta: 13 abril 2021].
* ↑ «Empúries reeditarà 'La torna de la torna. Salvador Puig Antich i el MIL'». Vilaweb, 27-10-2006. [Consulta: 30 maig 2013].
* ↑ «Xavier Montanyà descriu la fuga de presos polítics més important de Xile». Vilaweb. [Consulta: 30 maig 2013].
* ↑ «Entrevista amb Xavier Montanyà». Vilaweb, 27-06-2011. [Consulta: 13 gener 2020].
* ↑ «7 dies - Xavier Montanyà». [Consulta: 13 gener 2020].
* ↑ «978-84-15862-71-0-CODIGO-151,000159 El Caballero del ring, Kid Tunero» (en castellà). Punxes.es. [Consulta: 22 novembre 2016].
* ↑ «'Xirinacs: de l'amnistia a la independència'». Vilaweb.cat, 25-09-2007. [Consulta: 25 novembre 2020].
* ↑ «TV3 emet avui un especial dedicat a Floquet de Neu». CCMA.cat, 08-10-2002. [Consulta: 25 novembre 2020].
* ↑ «Joan Peiró i la justícia de Franco, un documental de Xavier Muntanyà (2004)». CGTCatalunya.cat, 26-02-2014. [Consulta: 25 novembre 2020].
* ↑ «El manifest groc». Massador.com. [Consulta: 25 novembre 2020].
* ↑ «Espies de Franco». CatalanFilms.cat. [Consulta: 25 novembre 2020].
* ↑ «Ponent - Xavier Montanyà». EscolaEuropeadHumanitats.com. [Consulta: 25 novembre 2020].
* ↑ «Premiat el reportatge ‘CIE, presó administrativa’ de Xavier Montanyà i Antonio Cortés». Vilaweb.cat, 10-06-2016. Arxivat de l'original el 11 juny 2016. [Consulta: 25 novembre 2020].
* ↑ «"Xavier Vinader, periodista. Contra la guerra bruta"». CCMA.cat, 12-02-2015. [Consulta: 25 novembre 2020].
* ↑ «Maria Salvo i la lluita de les dones del 36». Vilaweb.cat, 23-11-2020. [Consulta: 25 novembre 2020].
* ↑ «Vols de deportació». Batabat.cat. [Consulta: 25 novembre 2020].
* ↑ «Premi Francesc Candel 2015». Fundació Carulla. Arxivat de l'original el 2016-03-03. [Consulta: 31 octubre 2015].
* ↑ «"30 minuts", Premi per a la Diversitat en l'Audiovisual».

## Enllaços externs

* Xavier Montanyà a Vilaweb